hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy en hy hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Նիկոլ Փաշինյանին նամակ գրելու հաջորդ օրը զանգել են դեսպանատնից
Ֆրանգուլյանների ընտանիքն այն հազարավոր հայ ընտանիքներից է, որ մեկնել էին արտագնա աշխատանքի՝ Ռուսաստանի Դաշնություն: Մինչ կորոնավիրուսի մեր կյանք ներխուժելը, երիտասարդ ամուսինները աշխատում էին, իսկ թոշակառու մայրը և 6 տարեկանը չբոլորած փոքրիկը տանն էին: Շուտով ընտանիքն ուրախ լուր է ունենում. հարսը՝ Հռիփսիմեն երեխայի է սպասում: Գիտեին, որ ՌԴ-ում մնալը ժամանակավոր է, և շուտով պետք է վերադառնային Գյումրի, առավել ևս, երբ ամռանն արդեն փոքրիկն է ծնվելու:
Դիմում-խնդրանքը վարչապետի աշխատակազմի կողմից ընթերցվել էր… Դա պարզ դարձավ, երբ նամակի հղման հաջորդ օրը դեսպանատնից Հռիփսիմեին զանգահարում են, հարցուփորձ անում ճշտում մանրամասները: «Ասացին մայիսի 25-ին պատրաստ լինենք, որպեսզի չվերթին հասցնենք: 24-ին իրենց նշած տեղից տոմսերը գնեցինք: Թռիչքի օրը մեր միջոցներով հասանք «Դոմոդեդովո» օդանավակայան: Մենք, բնականաբար, դիմակներով էինք: Այնտեղ մուտքի մոտ, հատուկ արտահագուստներով աշխատակիցները ջերմաչափում արեցին: Նստանք ինքնաթիռ»,- պատմում է Հռիփսիմեն:
Ուղևորները բոլորը դիմակներով են եղել: Ինքնաթիռում թղթեր են տվել լրացնելու. ովքեր են, որտեղից, ինչ հասցեից են դուրս եկել, ուր են գնում, ինչ հասցեով են բնակվելու:
«Զվարթնոց» օդանավակայանում նրանց դիմավորել են առողջապահության ներկայացուցիչները, ջերմաչափում են արել, հականեխել են անգամ ուղեբեռերը, դարձյալ անձնական տվյալներ են լրացրել, և ստորագրություն պահանջել: Հետո ուղևորներին ուղեկցել են հատուկ սպասարկող, անվճար տրամադրված ավտոբուսներ: Շիրակի մարզ ուղևորվող ավտոբուսում Ֆրանգուլյանները սպասել են, մինչև բոլորը համալրեն, և արդեն ուղևորվել են դեպի Գյումրի: Ավտոբուսում նույնպես ուղեկցող բժիշկ է եղել: Ճանապարհին հերթով, ամեն մեկին իջեցրել են իրենց նախանշած հասցեներով:
«Երբ արդեն տուն հասանք, մեզ ասացին, որ 14 օր ինքնամեկուսանալու ենք, ոչ հյուրեր պիտի ընդունենք, ոչ հյուր գնանք, տանից դուրս պետք է գանք բացառապես անհրաժեշտության դեպքում: Իսկ 14-րդ օրը կգան, թեստավորում կանեն, նոր միայն որոշումը կհայտնեն: Ինձ նաև ամեն օր մեր պոլիկլինիկայից զանգահարում են, տեղեկանում մեր ջերմությունից, և որպես հղի՝ իմ ինքնազգացողությունից,- պատմում է Հռիփսիմեն:
Հարցնում եմ, թե երկար ժամանակ տանից բացակայել են և, բնականաբար, տանը սնունդ չի եղել, ինչպե՞ս են կազմակերպելու այդ ամենը:
— Նախօրոք տեգրս կարգավորել էր կեցության հարմարավետության հարցերը: Իսկ սկեսրոջս եղբայրն ու հարսը մեզ համար սնունդ էին ապահովել, ինչպես նաև մեր մյուս հարազատները. դռան մոտ են դնում, զանգում զգուշացնում են, հեռանում են, բացում ենք դուռը՝ վերցնում:
Օգտվելով առիթից՝ մեր ընտանիքի կողմից խորին երախտագիտություն ենք հայտնում ՀՀ վարչապետ Նիկոլ Փաշինյանին, առողջապահության ներկայացուցիչներին, և բոլոր նրանց, ովքեր այս պայմաններում չեն կորցրել իրենց մարդկային կերպարը և պատրաստ են օգնության ձեռք մեկնելու,- այսպես ավարտեց իր պատմությունը Հռիփսիմե Ֆրանգուլյանը:
Մեր հերթին, մենք ևս առողջություն մաղթեցինք մեր զրուցակցին, հույս հայտնեցինք, որ մինչև մեկուսացման ավարտն ամեն ինչ բարեհաջող կանցնի: Բնականաբար, Ֆրանգուլյանների օրինակով, բոլորին մաղթում ենք առողջություն, անհետևանք մեկուսացում:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: